आम आदमी पार्टी ने श्रमिक संगठन बनाया
दौसा|आम आदमीपार्टी द्वारा श्रमिक विकास संगठन का गठन किया गया।
पार्टी के मीडिया प्रभारी रघु शर्मा ने बताया कि राजस्थान में श्रमिकों की न्यूनतम मजदूरी 5400 रुपए के लगभग है। इसे बढ़वाने के लिए राज्य में एसवीएस का गठन किया गया है। जिसके तहत दौसा लोकसभा क्षेत्र की आठों विधान सभा में श्रमिक विकास संगठन का गठन किया है। संगठन द्वारा दिल्ली सरकार की तरह न्यूनतम मजदूरी 36 प्रतिशत बढ़ाने की राज्य सरकार से मांग की जाएगी। एसवीएस की टीम श्रमिकों के हकों के लिए संघर्ष करेगी। जोन प्रभारी रामावतार जोरवाल, सेक्टर प्रभारी रमेश होटला, मनीष शर्मा, जीतेंद्र शर्मा, दीपेश शर्मा, रघु शर्मा, गोलू टाटा, बालकिशन आदि मौजूद थे।
hin_Deva hin_Deva hin_Deva